CELEX: 31993R2225
Language: hu
Date: 1993-07-27 00:00:00
Title: A Bizottság 2225/93/EGK rendelete (1993. július 27.) a jövedékiadó-köteles termékek adófelfüggesztés mellett adminisztratív kísérőokmánnyal történő szállításról szóló 2719/92/EGK rendelet módosításáról

Fontos jogi nyilatkozat

|

31993R2225

Hivatalos Lap L 198 , 07/08/1993 o. 0005 - 0015 finn különkiadás fejezet 9 kötet 2 o. 0132  svéd különkiadás fejezet 9 kötet 2 o. 0132 

		A Bizottság 2225/93/EGK rendelete(1993. július 27.)a jövedékiadó-köteles termékek adófelfüggesztés mellett adminisztratív kísérőokmánnyal történő szállításról szóló 2719/92/EGK rendelet módosításárólAZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a 92/108/EGK irányelvvel [1] módosított, a jövedékiadó-köteles termékekre vonatkozó általános rendelkezésekről és e termékek tartásáról, szállításáról és ellenőrzéséről szóló, 1992. február 25-i 92/12/EGK irányelvre [2] és különösen annak 15. cikke (5) bekezdésére és 18. cikke (1) bekezdésére,tekintettel a Jövedékiadó-bizottság véleményére,mivel a 92/12/EGK irányelv 15. cikkének (5) bekezdése úgy rendelkezik, hogy a feladó adóraktár engedélyese vagy ügynöke a termékek szállítása során az illetékes hatóság külön engedélye nélkül alternatív rendeltetési helyet választhat; mivel ezt figyelembe kell venni a kísérőokmány és a kitöltési útmutató meghatározásakor;mivel a tény, hogy jelenleg minden tagállam jövedéki számot bocsát ki az adóraktár engedélyeseinek és bejegyzett kereskedőinek, szükségessé teszi a jövedéki szám kötelező feltüntetését a kísérőokmányon; mivel ennek következményeként a nem bejegyzett kereskedők kivételével a továbbiakban sem a feladónak, sem a címzettnek nem szükséges feltüntetnie a hozzáadottértékadó-(HÉA-) azonosító számot a kísérőokmányon;mivel az automatikus vagy elektronikus adatfeldolgozási rendszer által kiállított kísérőokmányokra vonatkozó eljárást le kell egyszerűsíteni és meg kell könnyíteni; mivel a tagállamokat fel kell hatalmazni, hogy bizonyos feltételek mellett lehetővé tegyék a feladó számára az aláírás mellőzését az okmányon;mivel ezért a 2719/92/EGK bizottsági rendeletet [3] módosítani kell,ELFOGADTA EZT A RENDELETET:1. cikkA 2719/92/EGK rendelet a következőképpen módosul:1. Az 1. cikk helyébe a következő rendelkezés lép:"1. cikkA jövedéki termékek adófelfüggesztéssel történő szállítását kísérő adminisztratív okmányként a 92/12/EGK irányelv 3. cikkének (1) bekezdése értelmében az I. mellékletben szereplő okmányt kell használni. Az okmány kitöltésére és használatának módjára vonatkozó útmutatót ezen okmány 1. példányának hátoldalán lehet megtalálni."2. A 2. cikk (2) bekezdése a következő mondattal egészül ki:"Az okmányon jól látható módon a következő jelzésnek kell szerepelnie:"Kereskedelmi kísérőokmány a jövedéki termékek adófelfüggesztéssel történő szállításához.""3. A következő 2a. cikkel egészül ki:"2a. cikk(1) Azon esetekben, amikor a kísérőokmányt automatikus vagy elektronikus adatfeldolgozási rendszer segítségével állítják ki, az illetékes hatóságok engedélyezhetik a feladónak, hogy ne írja alá az okmányt, hanem az aláírást helyettesítse a II. mellékletben szereplő különleges bélyegzővel. Ilyen engedélyt akkor lehet kiadni, ha a feladó előzetesen írásban kötelezettséget vállal e hatóságok felé arra, hogy felelős lesz a jövedéki termékek adófelfüggesztéssel történő Közösségen belüli szállításával járó valamennyi kockázatért, beleértve azon szállítmányokat, amelyeket ilyen különleges bélyegzővel ellátott kísérőokmány felhasználásával szállítanak.(2) Az (1) bekezdésnek megfelelően kiállított kísérőokmányok 24. rovatának a feladó aláírására fenntartott részében a következő jelzések valamelyikét kell feltüntetni:- Dispensa de firma- Fritaget for underskrift- Freistellung von der Unterschriftsleistung- Δεν απαιτείται υπογραφή- Signature waived- Dispense de signature- Dispensa dalla firma- Van ondertekening vrijgesteld- Dispensa de assinatura(3) Az (1) bekezdésben említett különleges bélyegző az adminisztratív kísérőokmány A. rovatának jobb felső sarkában, vagy jól látható módon a kereskedelmi okmány megfelelő rovatában szerepel. A feladó engedélyt kaphat a különleges bélyegző előnyomtatására is."4. A melléklet helyébe az I. és II. melléklet lép.2. cikkAz I. mellékletben szereplő új űrlapok által lecserélt régi űrlapokat használni lehet a meglévő készletek kimerüléséig.3. cikkEz a rendelet az Európai Közösségek Hivatalos Lapjában való kihirdetését követő hetedik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1993. július 27-én.a Bizottság részérőlChristiane Scrivenera Bizottság tagja[1] HL L 390., 1992.12.31., 124. o.[2] HL L 76., 1992.3.23., 1. o.[3] HL L 276., 1992.9.19., 1. o.--------------------------------------------------I. MELLÉKLET"MELLÉKLET+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++"--------------------------------------------------II. MELLÉKLET+++++ TIFF +++++--------------------------------------------------